തൊഴിലുറപ്പ് തൊഴിലാളികള്ക്ക് 5000 രൂപ വീതം അനുവദിക്കണം : വിഡി സതീശന് ദേശീയ ഗ്രാമീണ തൊഴിലുറപ്പു പദ്ധതിയിലെ തൊഴിലാളികള്ക്ക് നിയമാനുസൃതമായ 100 ദിവസത്തേയും പട്ടികവര്ഗ്ഗ വിഭാഗം തൊഴിലാളികള്ക്ക് 200 ദിവസത്തേയും തൊഴില് നല്കണമെന്നും ഓണക്കാലത്ത് രജിസ്റ്റര് ചെയ്ത എല്ലാ തൊഴിലുറപ്പ് തൊഴിലാളികള്ക്കും 5000 രൂപ വീതം സര്ക്കാര് ഗ്രാന്റായി നല്കണമെന്നും പ്രതിപക്ഷ നേതാവ് വി.ഡി.സതീശന് ആവശ്യപ്പെട്ടു. കര്ഷകത്തൊഴിലാളികളുടെ വേതനം തൊഴിലുറപ്പു തൊഴിലാളികള്ക്കും നല്കണമെന്നും ഇ.എസ്സ്.ഐ.പദ്ധതി നടപ്പാക്കണമെന്നും ആവശ്യപ്പെട്ട് തൊഴിലുറപ്പു തൊഴിലാളി കോണ്ഗ്രസ്സ് ഐ.എന്.ടി.യു.സി. നേതൃത്വത്തില് കേരള വ്യാപകമായി നടത്തിയ സമരത്തിന്റെ സംസ്ഥാന തല ഉദ്ഘാടനം സെക്രട്ടേറിയേറ്റ് നടയില് നിര്വ്വഹിച്ച് സംസാരിക്കുകയായിരുന്നു അദ്ദേഹം.